CELEX: 62019CB0013
Language: mt
Date: 2021-03-03 00:00:00
Title: Kawża C-13/19: Digriet tal-Qorti tal-Ġustizzja (Is-Seba’ Awla) tat-3 ta’ Marzu 2021 (talba għal deċiżjoni preliminari tal-Audiencia Provincial de Zaragoza – Spanja) – Ibercaja Banco, SA vs TJ, UK (Rinviju għal deċiżjoni preliminari – Artikolu 53(2) u Artikolu 99 tar-Regoli tal-Proċedura tal-Qorti tal-Ġustizzja – Protezzjoni tal-konsumaturi – Direttiva 93/13/KEE – Kuntratt ta’ self ipotekarju – Klawżoli inġusti – Klawżola ta’ limitazzjoni tal-varjabbiltà tar-rata ta’ interessi (klawżola imsejħa “klawżola ta’ rata minima”) – Kuntratt ta’ novazzjoni – Rinunzja għall-azzjonijiet legali kontra l-klawżoli tal-kuntratt – Assenza ta’ natura vinkolanti – Direttiva 2005/29/KE – Prattiċi kummerċjali żleali tal-impriżi vis-à-vis l-konsumaturi – Artikolu 6(1) u Artikolu 7(1))

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/9
            
         
      Digriet tal-Qorti tal-Ġustizzja (Is-Seba’ Awla) tat-3 ta’ Marzu 2021 (talba għal deċiżjoni preliminari tal-Audiencia Provincial de Zaragoza – Spanja) – Ibercaja Banco, SA vs TJ, UK
      (Kawża C-13/19) (1)
      
      (Rinviju għal deċiżjoni preliminari - Artikolu 53(2) u Artikolu 99 tar-Regoli tal-Proċedura tal-Qorti tal-Ġustizzja - Protezzjoni tal-konsumaturi - Direttiva 93/13/KEE - Kuntratt ta’ self ipotekarju - Klawżoli inġusti - Klawżola ta’ limitazzjoni tal-varjabbiltà tar-rata ta’ interessi (klawżola imsejħa “klawżola ta’ rata minima”) - Kuntratt ta’ novazzjoni - Rinunzja għall-azzjonijiet legali kontra l-klawżoli tal-kuntratt - Assenza ta’ natura vinkolanti - Direttiva 2005/29/KE - Prattiċi kummerċjali żleali tal-impriżi vis-à-vis l-konsumaturi - Artikolu 6(1) u Artikolu 7(1))
      (2021/C 228/11)
      Lingwa tal-kawża: l-Ispanjol
      
         Qorti tar-rinviju
      
      Audiencia Provincial de Zaragoza
      
         Partijiet fil-kawża prinċipali
      
      
         Rikorrent: Ibercaja Banco, SA
      
         Konvenuti: TJ, UK
      
         Dispożittiv
      
      
                  1)
               
               
                  L-Artikolu 6(1) tad-Direttiva tal-Kunsill 93/13 KEE tal-5 ta’ April 1993 dwar klawżoli inġusti f’kuntratti mal-konsumatur, għandu jiġi interpretat fis-sens li ma jipprekludix li klawżola ta’ kuntratt konkluż bejn bejjiegħ jew fornitur u konsumatur li n-natura inġusta tagħha tista’ tiġi kkonstatata ġudizzjarment tista’ tkun is-suġġett ta’ kuntratt ta’ novazzjoni bejn dan il-bejjiegħ jew fornitur u l-konsumatur, li permezz tiegħu l-konsumatur jirrinunzja għall-effetti li toħloq id-dikjarazzjoni tan-natura inġusta ta’ din il-klawżola, bil-kundizzjoni li din ir-rinunzja ssir bil-kunsens liberu u informat tal-konsumatur, li hija l-qorti nazzjonali li għandha tivverifika. Min-naħa l-oħra, il-klawżola li permezz tagħha dan l-istess konsumatur jirrinunzja, għal dak li jikkonċerna kwistjonijiet futuri, għall-azzjonijiet ġudizzjarji bbażati fuq id-drittijiet li huwa għandu abbażi tad-Direttiva 93/12 ma jorbtux lill-imsemmi konsumatur.
               
            
                  2)
               
               
                  L-Artikolu 3 tad-Direttiva 93/13 għandu jiġi interpretat fis-sens li klawżola ta’ kuntratt ta’ self ipotekarju konkluż bejn bejjiegħ jew fornitur u konsumatur, li tfittex li temenda klawżola potenzjalment inġusta ta’ kuntratt preċedenti konkluż bejn dawn jew tipprevedi li dan il-konsumatur jirrinunzja għal kull azzjoni ġudizzjarja kontra dan il-bejjiegħ jew fornitur, tista’ tiġi kkunsidrata bħala li ma kinitx is-suġġett ta’ negozzjati individwali, peress li dan l-istess konsumatur ma setax ikollu influwenza fuq il-kontenut tal-klawżola l-ġdida, li hija l-qorti tar-rinviju li għandha tivverifika.
               
            
                  3)
               
               
                  L-Artikoli 3 sa 5 tad-Direttiva 93/13 għandhom jiġu interpretati fis-sens li r-rekwiżit ta’ trasparenza li għandu bejjiegħ jew fornitur abbażi ta’ dawn id-dispożizzjonijiet jimplika li, fil-konklużjoni tal-kuntratt ta’ novazzjoni li, minn naħa, ifittex li jimmodifika klawżola potenzjalment inġusta ta’ kuntratt konkluż preċedentement u, min-naħa l-oħra, jipprevedi li l-konsumatur jirrinunzja għal kull azzjoni ġudizzjarja kontra l-bejjiegħ jew fornitur, dan il-konsumatur għandu jkun f’pożizzjoni li jifhem il-konsegwenzi ġuridiċi u ekonomiċi kollha determinanti li jirriżultaw għalih mill-konklużjoni ta’ dan il-kuntratt ta’ novazzjoni.
               
            
                  4)
               
               
                  L-għaxar u t-tlettax-il domanda magħmula mill-Audiencia Provincial de Zaragoza (il-Qorti Provinċjali ta’ Zaragoza, Spanja) huma manifestament inammissibbli.
               
            
         (1)  ĠU C 148, 29.4.2019.